હિંમતનગર સ્થિત જૂના સીવીલ હોસ્પીટલમાં ડાયાલીસીસ સેન્ટરમાં જગ્યા પણ ઓછી પડતી હતી અને તમામ સ્ટાફ જીએમઇઆરઅેસ સીવીલ હોસ્પીટલમાં શીફ્ટ થઇ ગયો હોવાથી ઇમરજન્સીના સંજોગોમાં દોડધામ મચી જતી હતી. તદ્દપરાંત ચેપી અને બીનચેપી દર્દીઓનુ ડાયલાસીસ સાથે જ કરવુ પડતુ હતુ઼. એ.સી.ની પણ સમસ્યા હતી. જીએમઇઆરએસ સીવીલ હોસ્પીટલના સુપ્રીટેન્ડન્ટ ર્ડા. જે.એમ.ઉપેરીયાના પ્રયાસોને રાજ્યના આરોગ્ય વિભાગે હકારાત્મક પ્રતિસાદ આપતાં સીમ્બાયોસીસ હેલ્થ કેર ફાઉન્ડેશનના સહયોગથી ગુરુવારે હિંમતનગર સ્થિત નવી સિવીલ હોસ્પિટલમાં ચોથા માળે બ્લોક નં.8માં સેન્ટ્રલી એસી ડાયાલીસીસ સેન્ટરનો દર્દીના પરીવારજનો ધ્વારા દીપ પ્રાગટ્ય કરી પ્રારંભ કરવામાં આવ્યો હતો.